
KIBERNETINIO SAUGUMO AUDITO IR SUSIJUSIŲ PASLAUGŲ PIRKIMUI

1. BENDROSIOS NUOSTATOS
1.1. Lietuvos gyventojų genocido ir rezistencijos tyrimo centras (toliau – Centras), vykdydamas Lietuvos Respublikos kibernetinio saugumo teisės aktuose nustatytas pareigas, perka kibernetinio saugumo audito ir susijusias kibernetinio saugumo vertinimo paslaugas.
1.2. Šioje techninėje specifikacijoje vartojamos sąvokos suprantamos taip, kaip jos apibrėžtos Lietuvos Respublikos kibernetinio saugumo įstatyme (toliau – KSĮ), Kibernetinio saugumo reikalavimų apraše (toliau – Aprašas) ir kituose šioje techninėje specifikacijoje nurodytuose teisės aktuose.
1.3. Kibernetinio saugumo auditas – paslauga, kurios metu vertinama Centro, kaip kibernetinio saugumo subjekto (toliau – KSS), atitiktis jam taikomiems kibernetinio saugumo reikalavimams, nustatomi neatitikimai, įvertinamas reikalavimų įgyvendinimo lygis ir pateikiamos rekomendacijos.
1.4. Techninis saugumo testavimas – atskira techninio pobūdžio veikla, kurios metu, pagal iš anksto su Centru suderintą apimtį ir taisykles, tikrinamas nustatytų tinklų ir informacinių sistemų (toliau – TIS) techninis atsparumas ir identifikuojami galimi techniniai pažeidžiamumai.
1.5. Kibernetinio saugumo rizikos vertinimas – atskira paslaugos dalis, kurios metu identifikuojamos ir analizuojamos KSS kylančios kibernetinio saugumo rizikos, vertinamas jų lygis, taikomos kontrolės priemonės ir nustatomos rizikos valdymo priemonės.

2. TEISINIS IR METODINIS PASLAUGŲ ATLIKIMO PAGRINDAS
2.1. Paslaugos turi būti teikiamos vadovaujantis:
2.1.1. Lietuvos Respublikos kibernetinio saugumo įstatymu;
2.1.2. Lietuvos Respublikos Vyriausybės 2018 m. rugpjūčio 13 d. nutarimu Nr. 818 patvirtintu Kibernetinio saugumo reikalavimų aprašu;
2.1.3. Nacionalinio kibernetinio saugumo centro prie Krašto apsaugos ministerijos direktoriaus 2026 m. vasario 24 d. įsakymu Nr. 1-25 patvirtinta Kibernetinio saugumo auditų atlikimo metodika (toliau – Metodika);
2.1.4. kitais Centrui taikomais Lietuvos Respublikos ir Europos Sąjungos teisės aktais;
2.1.5. Centro patvirtintais kibernetinio saugumo ir informacijos saugos dokumentais;
2.1.6. kitais su paslaugų teikimu susijusiais dokumentais, kuriuos Centras teisėtai pateikia Paslaugos teikėjui.
2.2. Jeigu paslaugų teikimo metu pasikeičia paslaugoms taikytinas teisės aktas ar Metodika, Paslaugos teikėjas paslaugas atlieka pagal jų atlikimo metu galiojančius reikalavimus, jeigu teisės aktuose nenustatyta kitaip.
2.3. Paslaugos teikėjas negali siaurinti audito apimties remdamasis tuo, kad konkretus Metodikos reikalavimas šioje techninėje specifikacijoje nėra atskirai pakartotas. Visos Metodikoje nustatytos privalomos audito procedūros ir rezultatai yra šios paslaugos apimties dalis.

3. PIRKIMO OBJEKTAS IR PASLAUGŲ APIMTIS
3.1. Pirkimo objektą sudaro šios tarpusavyje susijusios, tačiau pagal paskirtį atskirtos paslaugos:
3.1.1. kibernetinio saugumo audito planavimas ir atlikimas;
3.1.2. KSS taikomų kibernetinio saugumo reikalavimų atitikties vertinimas;
3.1.3. kibernetinio saugumo reikalavimų įgyvendinimo lygio nustatymas;
3.1.4. neatitikčių identifikavimas ir jų įrodymų dokumentavimas;
3.1.5. kibernetinio saugumo rizikos vertinimas;
3.1.6. techninis saugumo testavimas;
3.1.7. rekomendacijų dėl nustatytų neatitikčių ir rizikų šalinimo parengimas;
3.1.8. identifikuotų neatitikčių šalinimo plano parengimas;
3.1.9. galutinių rezultatų pristatymas Centro vadovybei ir atsakingiems specialistams.
3.2. Audito metu Paslaugos teikėjas turi įvertinti visus Centrui taikomus kibernetinio saugumo reikalavimus, kaip nustatyta Metodikoje.
3.3. Jeigu konkretus teisės akto ar Metodikos reikalavimas Centrui netaikomas, audito ataskaitoje turi būti aiškiai nurodyta:
3.3.1. konkretus reikalavimas;
3.3.2. aplinkybė, dėl kurios jis netaikomas;
3.3.3. teisinis arba faktinis pagrindas, kuriuo remiantis nustatyta, kad reikalavimas netaikomas.
3.4. Centre dirba 132 darbuotojai. Kompiuterizuotų darbo vietų yra apie 150, fizinių tarnybinių stočių (serverių) – 5, virtualių mašinų – 30, NAS įrenginių – 5. Tinklą sudaro: vidinis įstaigos tinklas, apjungiantis 6 fiziškai nutolusius įstaigos filialus. Įstaiga valdo ir tvarko 2 valstybės informacines sistemas, 3 vidaus administravimo sistemas, debesijos paslaugas (Microsoft Entra, Azure, Exchange online). 

4. AUDITO OBJEKTAS
4.1. Audito objektas apima Centrui priklausančias arba Centro valdomas ir (ar) tvarkomas TIS bei jų kibernetinio saugumo valdymą tiek, kiek tai būtina KSS taikomų reikalavimų atitikčiai įvertinti.
4.2. Audito metu vertinami:
4.2.1. TIS ir jų komponentai;
4.2.2. programinė įranga;
4.2.3. informacinių ir ryšių technologijų infrastruktūra;
4.2.4. tinklo infrastruktūra;
4.2.5. prieigos kontrolės ir tapatybės valdymo priemonės;
4.2.6. kibernetinio saugumo valdymo procesai;
4.2.7. organizacinės ir techninės saugumo priemonės;
4.2.8. kibernetinio saugumo politikos dokumentai ir jų įgyvendinamieji dokumentai;
4.2.9. rizikos valdymo procesai;
4.2.10. incidentų valdymo procesai;
4.2.11. veiklos tęstinumo ir atsparumo priemonės;
4.2.12. tiekimo grandinės ir trečiųjų šalių kibernetinio saugumo valdymas;
4.2.13. kiti objektai, kurių vertinimas būtinas pagal Centrui taikomus kibernetinio saugumo reikalavimus.

5. AUDITO PLANAVIMAS
5.1. Paslaugos teikėjas, prieš pradėdamas audito procedūras, turi parengti audito atlikimo planą ir suderinti jį su Centru.
5.2. Audito plane turi būti nurodyta ne mažiau kaip:
5.2.1. audituojamas subjektas ir audituojamos sritys;
5.2.2. audito tikslai;
5.2.3. audito apimtis;
5.2.4. galimos audito atlikimo rizikos;
5.2.5. naudojami audito metodai;
5.2.6. auditą atliekantys auditoriai ir jų funkcijos;
5.2.7. numatomos audito procedūros;
5.2.8. audito procedūrų atlikimo terminai;
5.2.9. audito ataskaitos projekto parengimo terminas;
5.2.10. galutinės audito ataskaitos pateikimo terminas ir forma.
5.3. Audito planas audito metu gali būti tikslinamas, jeigu dėl objektyvių aplinkybių pasikeičia audito apimtis, nustatomos naujos reikšmingos rizikos arba paaiškėja, kad būtinos papildomos procedūros. Esminiai pakeitimai turi būti suderinti su Centru.

6. AUDITO ATLIKIMAS
6.1. Auditas atliekamas vadovaujantis Metodika ir įrodymais pagrįstu audito principu.
6.2. Informacija, įrodymai ir duomenys audito metu gali būti renkami:
6.2.1. apklausų ir pokalbių metu;
6.2.2. stebint Centro procesus ir procedūras;
6.2.3. atliekant dokumentų peržiūrą;
6.2.4. atliekant TIS peržiūrą;
6.2.5. analizuojant technines konfigūracijas ir saugumo priemones;
6.2.6. kitais Metodikoje nustatytais arba su Centru suderintais būdais.
6.3. Kiekviena nustatyta neatitiktis turi būti pagrįsta patikrinamais faktais ir audito įrodymais.
6.4. Audito metu Paslaugos teikėjas turi vengti procedūrų, kurios galėtų nepagrįstai sutrikdyti Centro TIS veikimą.
6.5. Audito metu nustačius aplinkybę, kuri gali sukelti tiesioginę ir reikšmingą riziką Centro TIS, Paslaugos teikėjas nedelsdamas informuoja Centro atsakingą asmenį.

7. ATITIKTIES IR ĮGYVENDINIMO LYGIO VERTINIMAS
7.1. Kiekvienas Centrui taikomas kibernetinio saugumo reikalavimas vertinamas pagal Metodikoje nustatytą vertinimo tvarką.
7.2. Reikalavimų įgyvendinimo lygis nustatomas pagal Metodikoje nustatytą skalę:
7.2.1. 0 – reikalavimas netaikomas;
7.2.2. 1 – reikalavimas neįgyvendintas;
7.2.3. 2 – reikalavimas įgyvendintas iš dalies arba nustatyti esminiai trūkumai;
7.2.4. 3 – reikalavimas įgyvendintas, atsižvelgiant į rizikos vertinimo rezultatus, taikomas papildomas kontrolės priemones ir jų efektyvumo stebėseną.
7.3. Bendras KSS kibernetinio saugumo reikalavimų įgyvendinimo lygis nustatomas pagal Metodikoje nustatytą tvarką.
7.4. Ataskaitoje turi būti pateikiamas ne tik bendras įgyvendinimo lygis, bet ir kiekvieno vertinto reikalavimo vertinimas bei jį pagrindžiantys įrodymai.
7.5. Nustačius neatitiktį, turi būti nurodyta:
7.5.1. reikalavimas, su kuriuo neatitiktis susijusi;
7.5.2. faktinė situacija;
7.5.3. neatitiktį pagrindžiantys įrodymai;
7.5.4. neatitikties reikšmingumas;
7.5.5. galima arba nustatyta rizika;
7.5.6. rekomenduojama neatitikties pašalinimo priemonė.

8. KIBERNETINIO SAUGUMO RIZIKOS VERTINIMAS
8.1. Jeigu rizikos vertinimas įtrauktas į pirkimo objektą, jis atliekamas atskirai nuo Kibernetinio saugumo audito, tačiau naudojantis audito metu surinktais duomenimis ir nustatytais faktais.
8.2. Rizikos vertinimo metu turi būti:
8.2.1. identifikuoti vertinami objektai ir jų kritiškumas;
8.2.2. identifikuotos grėsmės;
8.2.3. įvertinta grėsmių tikimybė;
8.2.4. identifikuoti pažeidžiamumai;
8.2.5. identifikuotos esamos riziką mažinančios kontrolės priemonės;
8.2.6. įvertintas rizikos lygis;
8.2.7. nustatytas priimtinos rizikos lygis, jeigu jis nėra nustatytas Centro vidaus dokumentuose;
8.2.8. nustatytos nepriimtinos arba toleruojamą lygį viršijančios rizikos;
8.2.9. parinktos rizikos valdymo priemonės;
8.2.10. įvertinta likutinė rizika.
8.3. Paslaugos teikėjas prieš pradėdamas vertinimą turi pasiūlyti vertinimo metodą ir jį suderinti su Centru.
8.4. Rizikos vertinimo rezultatai pateikiami atskiroje rizikos vertinimo ataskaitoje.
8.5. Jeigu nustatomos rizikos, kurioms valdyti būtinos papildomos priemonės, parengiamas rizikos valdymo planas.
8.6. Rizikos valdymo plane turi būti nurodyta:
8.6.1. rizikos aprašymas;
8.6.2. rizikos šaltinis;
8.6.3. rizikos lygis;
8.6.4. rekomenduojama valdymo priemonė;
8.6.5. prioritetas;
8.6.6. atsakingas asmuo;
8.6.7. įgyvendinimo terminas;
8.6.8. siekiamas likutinės rizikos lygis.

9. TECHNINIS SAUGUMO TESTAVIMAS
9.1. Techninis saugumo testavimas atliekamas tik tuo atveju, jeigu jis įtrauktas į pirkimo objektą arba papildomai užsakomas pagal sutartį.
9.2. Techninis saugumo testavimas nėra laikomas kibernetinio saugumo audito atitikties vertinimo procedūros pakaitalu.
9.3. Prieš pradedant techninį testavimą Paslaugos teikėjas ir Centras turi suderinti ir patvirtinti testavimo planą.
9.4. Testavimo plane turi būti nurodyta:
9.4.1. testavimo tikslas;
9.4.2. testavimo apimtis;
9.4.3. testuojami objektai;
9.4.4. leidžiami testavimo būdai;
9.4.5. draudžiami arba ribojami veiksmai;
9.4.6. testavimo laikotarpis;
9.4.7. testavimo šaltiniai ir IP adresai;
9.4.8. kontaktiniai asmenys;
9.4.9. reagavimo į incidentą ir neplanuotą poveikį tvarka;
9.4.10. testavimo rezultatų dokumentavimo tvarka.
9.5. Techninio testavimo metu gali būti atliekami pažeidžiamumų skenavimai, konfigūracijų patikrinimai, tinklo ir sistemų saugumo testai bei kitos iš anksto suderintos procedūros.
9.6. Įsilaužimo testai, kurių metu naudojami aktyvūs išnaudojimo metodai, gali būti atliekami tik gavus išankstinį rašytinį Centro leidimą ir laikantis suderinto testavimo plano.
9.7. Techninio testavimo ataskaitoje turi būti nurodyta:
9.7.1. testavimo tikslai ir apimtis;
9.7.2. testavimo laikotarpis;
9.7.3. testuoti objektai;
9.7.4. atlikti testai ir skenavimai;
9.7.5. nustatyti pažeidžiamumai;
9.7.6. pažeidžiamumų reikšmingumas ir prioritetas;
9.7.7. testavimo metu naudoti įrankiai;
9.7.8. testuotų objektų identifikaciniai duomenys tiek, kiek jų atskleidimas būtinas rezultatams pagrįsti;
9.7.9. rekomenduojamos pažeidžiamumų šalinimo priemonės;
9.7.10. apribojimai ir aplinkybės, galėjusios turėti įtakos testavimo rezultatams.

10. AUDITO ATASKAITA
10.1. Atlikęs auditą Paslaugos teikėjas turi parengti Kibernetinio saugumo audito ataskaitą pagal Metodikos reikalavimus.
10.2. Audito ataskaitoje turi būti ne mažiau kaip:
10.2.1. audito tikslai;
10.2.2. audito apimtis;
10.2.3. audito laikotarpis;
10.2.4. KSS bendras kibernetinio saugumo reikalavimų įgyvendinimo lygis;
10.2.5. audito išvada;
10.2.6. nustatytos neatitiktys;
10.2.7. neatitikčių įrodymai;
10.2.8. neatitikčių valdymo ir trūkumų šalinimo rekomendacijos;
10.2.9. nustatytos rizikos, išlygos, apribojimai ir problemos;
10.2.10. vertintų kibernetinio saugumo politikos ir kitų ją įgyvendinančių dokumentų sąrašas;
10.2.11. informacija apie netaikomus reikalavimus ir jų netaikymo priežastis;
10.2.12. kita informacija, kurią pagal Metodiką būtina pateikti audito ataskaitoje.
10.3. Audito ataskaita turi būti objektyvi, aiški, glausta, konstruktyvi ir parengta laiku.
10.4. Kiekviena reikšminga audito išvada turi būti pagrįsta audito įrodymais.
10.5. Jeigu Centras ir Paslaugos teikėjas nesutaria dėl nustatytos neatitikties arba rekomendacijos, Paslaugos teikėjas turi sudaryti galimybę Centro nuomonę ir nesutarimo priežastį pateikti audito ataskaitos priede.

11. NEATITIKČIŲ ŠALINIMO PLANAS
11.1. Jeigu audito metu nustatoma neatitikčių, Paslaugos teikėjas parengia identifikuotų neatitikčių šalinimo planą.
11.2. Neatitikčių šalinimo plane turi būti nurodyta:
11.2.1. neatitikties numeris;
11.2.2. neatitikties aprašymas;
11.2.3. nuoroda į konkretų teisės akto arba kito taikomo reikalavimo punktą;
11.2.4. neatitiktį pagrindžiantys faktai;
11.2.5. rekomenduojama valdymo priemonė;
11.2.6. neatitikties prioritetas;
11.2.7. atsakingas asmuo arba padalinys;
11.2.8. planuojamas įgyvendinimo terminas;
11.2.9. neatitikties statusas.
11.3. Neatitikčių šalinimo plano struktūra turi būti suderinama su Metodikos 41 punkte nustatytais reikalavimais.
11.4. Neatitikčių šalinimo plano įgyvendinimo stebėseną vykdo Centras.

12. PROJEKTO VALDYMAS IR TERMINAI
12.1. Paslaugos teikėjas per 7 darbo dienas  nuo sutarties įsigaliojimo dienos turi pateikti Centro derinimui projekto vykdymo planą.
12.2. Projekte turi būti numatyti ne mažiau kaip šie etapai:
12.2.1. pasirengimas auditui;
12.2.2. audito plano parengimas ir suderinimas;
12.2.3. audito procedūrų atlikimas;
12.2.4. atitikties vertinimas;
12.2.5. rizikos vertinimas;
12.2.6. techninis saugumo testavimas;
12.2.7. ataskaitų projektų parengimas;
12.2.8. Centro pastabų įvertinimas;
12.2.9. galutinių ataskaitų pateikimas;
12.2.10. rezultatų pristatymas.
12.3. Visos paslaugos turi būti suteiktos ne vėliau kaip per 40darbo dienų  nuo sutarties įsigaliojimo dienos, jeigu sutartyje nenustatytas kitas terminas.
12.4. Į 12.3 punkte nustatytą terminą neįskaičiuojamas laikotarpis, kai dėl nuo Paslaugos teikėjo nepriklausančių priežasčių Centras nepateikia audito atlikimui būtinos informacijos arba neužtikrina būtinos prieigos, jeigu tokios aplinkybės tinkamai užfiksuojamos.
12.5. Dokumentų projektus Centras įvertina per 5 darbo dienas nuo jų gavimo, jeigu šalys nesusitaria dėl kito termino.

13. REIKALAVIMAI PASLAUGOS TEIKĖJUI IR AUDITORIAMS
13.1. Paslaugos teikėjas turi užtikrinti, kad kibernetinio saugumo auditą atliktų auditorius arba auditoriai, atitinkantys Metodikoje nustatytus reikalavimus.
13.2. Auditorius turi atitikti Metodikoje nustatytus nepriklausomumo, nešališkumo, nepriekaištingos reputacijos ir kvalifikacijos reikalavimus.
13.3. Prieš pradėdamas auditą auditorius turi pateikti nepriklausomumo ir nešališkumo deklaraciją.
13.4. Paslaugos teikėjas turi pateikti auditorių, kurie faktiškai vykdys paslaugas, sąrašą.
13.5. Kiekvieno auditoriaus kompetencija ir patirtis turi būti pagrįsta dokumentais, kuriuos Centras turi teisę prašyti pateikti tiek, kiek jų pateikimas būtinas kvalifikacijos reikalavimų atitikčiai patikrinti.
13.6. Jeigu Paslaugos teikėjas pasitelkia kitus specialistus techniniam saugumo testavimui, jų kompetencija turi atitikti konkrečiai atliekamų testų pobūdį.
13.7. Kibernetinio saugumo auditą atlieka nepriklausomi visuotinai pripažintų tarptautinių organizacijų sertifikuoti informacinių sistemų saugumo atitikties auditoriai, Nacionalinio kibernetinio saugumo centro vadovo nustatyta tvarka mokymus išklausę ir kvalifikacinius žinių ir praktinių įgūdžių patikrinimo egzaminą išlaikę asmenys, kurie atitinka Nacionalinio kibernetinio saugumo centro kibernetinio saugumo auditų atlikimo metodikoje nustatytus nepriklausomumo, nešališkumo ir nepriekaištingos reputacijos reikalavimus.

14. ATSISKAITYMAS UŽ PASLAUGAS IR REZULTATŲ PRIĖMIMAS
14.1. Paslaugos laikomos suteiktomis, kai Paslaugos teikėjas pateikia visus sutartyje ir šioje techninėje specifikacijoje nustatytus rezultatus.
14.2. Pagrindiniai paslaugų rezultatai:
14.2.1. suderintas audito planas;
14.2.2. kibernetinio saugumo audito ataskaita;
14.2.3. neatitikčių šalinimo planas, jeigu nustatyta neatitikčių;
14.2.4. rizikos vertinimo ataskaita;
14.2.5. rizikos valdymo planas;
14.2.6. techninio saugumo testavimo ataskaita;
14.2.7. vadovybei skirta rezultatų santrauka;
14.2.8. rezultatų pristatymas.
14.3. Dokumentai turi būti pateikti lietuvių kalba elektroniniu formatu.
14.4. Paslaugos teikėjas privalo savo lėšomis ištaisyti ataskaitose nustatytus neatitikimus, susijusius su Paslaugos teikėjo atlikto darbo kokybe, ir pateikti pataisytą dokumento versiją.
14.5. Dokumento pataisymas nelaikomas papildoma paslauga, jeigu pakeitimas būtinas dėl to, kad dokumentas neatitinka šios techninės specifikacijos, Metodikos arba Paslaugos teikėjo pateikto ir su Centru suderinto audito plano.

15. KONFIDENCIALUMAS IR INFORMACIJOS APSAUGA
15.1. Paslaugos teikėjas visą audito ir kitų paslaugų metu gautą informaciją laiko konfidencialia.
15.2. Paslaugos teikėjas informaciją naudoja tik šios sutarties vykdymo tikslais.
15.3. Paslaugos teikėjas negali perduoti audito metu gautos informacijos tretiesiems asmenims, išskyrus teisės aktuose nustatytus atvejus arba gavęs išankstinį rašytinį Centro sutikimą.
15.4. Paslaugos teikėjas turi užtikrinti, kad prieigą prie Centro informacijos turėtų tik tie darbuotojai ar pasitelkti specialistai, kuriems ši informacija būtina paslaugoms teikti.
15.5. Paslaugos teikėjas turi laikytis Centro nustatytų informacijos saugos reikalavimų ir kitų teisėtų prieigos prie Centro informacinių išteklių sąlygų.
15.6. Audito metu gauti duomenys turi būti saugomi ir tvarkomi taip, kad būtų užtikrintas jų konfidencialumas, vientisumas ir prieinamumas.

16. GALUTINIS REZULTATŲ PRISTATYMAS
16.1. Baigus paslaugas Paslaugos teikėjas turi pristatyti rezultatus Centro vadovybei ir Centro paskirtiems specialistams.
16.2. Pristatymo metu turi būti pateikta:
16.2.1. audito apimties ir atliktų procedūrų santrauka;
16.2.2. bendras KSS kibernetinio saugumo reikalavimų įgyvendinimo lygis;
16.2.3. pagrindinės nustatytos neatitiktys;
16.2.4. reikšmingiausios rizikos;
16.2.5. prioritetinės trūkumų šalinimo priemonės;
16.2.6. rekomenduojami tolesni veiksmai.
16.3. Pristatymas turi būti praktinis ir orientuotas į Centro vadovybės sprendimų priėmimą bei nustatytų neatitikčių ir rizikų valdymą.

17. REIKALAVIMŲ PRIORITETAS IR DOKUMENTŲ SANTYKIS
17.1. Jeigu šios techninės specifikacijos ir Metodikos nuostatos skiriasi, kibernetinio saugumo auditas atliekamas pagal galiojančios Metodikos reikalavimus.
17.2. Šioje techninėje specifikacijoje nustatyti papildomi reikalavimai taikomi tiek, kiek jie neprieštarauja teisės aktams ir Metodikai.
17.3. Šioje techninėje specifikacijoje pateiktas paslaugų aprašymas nelaikomas pagrindu netaikyti Centrui privalomo teisės akto reikalavimo.
17.4. Visi šioje techninėje specifikacijoje nurodyti terminai, dokumentai, rezultatai ir procedūros turi būti suprantami sistemiškai ir negali būti aiškinami taip, kad ta pati paslauga ar jos rezultatas būtų reikalaujamas pateikti daugiau kaip vieną kartą, jeigu toks dubliavimas nėra aiškiai pagrįstas skirtinga paskirtimi.

18. PASLAUGŲ REZULTATŲ MATRICA
	Eil. Nr.
	Rezultatas
	Privalomas

	1
	Audito atlikimo planas
	Taip

	2
	Kibernetinio saugumo audito ataskaita
	Taip

	3
	KSS taikomų reikalavimų įgyvendinimo lygio vertinimas
	Audito ataskaitos dalis

	4
	Neatitikčių sąrašas ir jų įrodymai
	Jei nustatyta

	5
	Neatitikčių šalinimo planas
	Jei nustatyta

	6
	Kibernetinio saugumo rizikos vertinimo ataskaita
	Taip

	7
	Rizikos valdymo planas
	Taip

	8
	Techninio saugumo testavimo ataskaita
	Taip

	9
	Vadovybei skirta santrauka
	Taip

	10
	Galutinis rezultatų pristatymas
	Taip



